
A PALABRA UN PERIODO MINIMO Y NO MAXIMO DI 6 LUNA 


WEB MESTER BAHA TARIFA PA 
ELMAR TAMBE POR BAHA SU TARIFA 


ARUBA NO A RICIBI 
E DOCUMENTONAN 
NECESARIO FOR DI 
VENEZUELA PA POR 
CUMPLI CU APERTURA 
DI FRONTERA 


DIADOMINGO DI 
RAMA A BIRA 
DECISIVO DEN 
BIDA DI HESUS 


NO TA DEN MAN 
DI ELMAR SO PA 
DICIDI DI BAHA 
PRIJS DI CORIENTE 

D 
iabierna mainta, Prome Minister a reuni cu e comision 
cu ta encarga cu e reapertura di frontera cu Venezue- 
la pa haya un idea riba e status di e peticion haci pa cu e 
documentonan necesario pa por habri e frontera maritimo, 
dia 1 di Mei 2023. Manera Gobierno a anuncia siman pasa, 
Aruba ta dispuesto pa habri frontera maritimo cu Venezuela 
riba dicho fecha si ricibi e documentonan y cumplimento di 
e condicionnan prome cu 31 di Maart 2023. 


Gobierno ta lamenta cu e documentonan no a wordo ricibi 
manera acorda, pero Aruba a wordo notifica si cu Venezuela 
ta trahando ainda riba nan. Unabes cu Aruba ricibi esakinan, 
lo verifica cu tur e condicionnan ta wordo cumpli. Den trans- 
curso di e dianan, Aruba lo ta preparando mas miho y mas 
intensivo pa si a caso haya e documentonan di Venezuela, 
lo por habri e frontera maritimo cu Venezuela pa 1 di mei 
2023. 


Pa loke ta trata e frontera aereo, Aruba ta trahando riba un 
analisis di e riesgonan pa asina por yega na un solucion y/of 
bin cu un cambio di maneho of ley pa por acapara cada un di 
nan. Pa esaki Gobierno no por duna un fecha ainda. 


“E fecha di apertura di e frontera 
maritimo, Gobierno a duna algun siman pasa. 
Sinceramente e ta lamentabel cu awe, dia 31 di 
maart, Aruba no a haya e documentonan 
necesario. Mi ta scoge pa keda optimista cu 
Gobierno lo ricibi e documentonan di Venezuela 
pronto, pa asina por informa comunidad di 
Aruba si lo continua cu e apertura di e frontera 
maritimo riba e fecha menciona”, 


Prome Minister a expresa. 


Den conexion cu e peticion di Gobierno pa ricibi e documentonan necesario pa dia 31 di maart: 
Aruba no a ricibi e documentonan necesario for di 
Venezuela pa por cumpli cu apertura di frontera 

T 
ur hende cu sa e structura di ELMAR ta consciente cu e 
demanda di Minister di Asuntonan Economico Geofrrey 
Wever na e compania aki no tabatin ningun sentido. WEB ta 
e compania cu ta produci coriente y ta mande pa e siguien- 
te schakel, ELMAR cu ta simplemente un compania distri- 
buidor. E mes no ta produci. Pa ELMAR por baha su tarifa ta 
WEB mester adapta esaki. E conclusion ta cu Minister Wever 
a haci e demanda aki simplemente pa gana tempo. 


Esey ta e motibo tambe cu gerencia di ELMAR den video 
pone riba Facebook dirigi na henter pueblo di Aruba ta 
splica con e situacion ta hinca den otro y di con no por bini 
cu un proposicion pa diabierna, manera Minister Wever a 
exigi. Riba dje, director di WEB ta riba un tour cu su Minister, 
Glenbert Croes na Europa. 


Anthony Irausquin, e director di ELMAR, den e video ta splica 
cu compania ELMAR ta mara na un lista di condicionnan y 
mester tene cuenta cu varios aspecto prome cu anuncia 
un reduccion di prijs. E lista ta varia entre e prijs cu nan ta 
cumpra coriente for di WEB, nan debe na e fiadonan y sin 
lubida nan margen di ganashi cu ta mara na nan gastonan di 
operacion. Como tal, pa nan ta dificil bende coriente menos 
di loke WEB ta bende nan, pasobra pa absorba e prijs ta 
traduci den hinca e compania den un situacion financiero 
debil y peligroso. 


Den luna di juli 2022, Minister di Asunto Economico, 
mr. Geoffrey Wever, riba conseho di su consehero Henry 
Koolman, a duna aprobacion temporario pa subi e tarifanan 
di coriente. 
E aprobacion temporal aki tabata pa un periodo di evalu- 
acion di minimo seis luna. No maximo di seis luna, manera 
cu ta bisa actualmente. E aumento di prijs aña pasa, ta pa 
motibo cu WEB no por a sigui carga e aumento drastico di 
su gastonan y mester a subi su prijs di benta di coriente na 
Elmar. 


Esaki ta nifica cu WEB mester bolbe bay den un proceso pa 
evalua pa mira si por bin un rebaho di coriente. Nan mester 
determina si tin espacio pa haci mas cos cu nan tarifanan, 
tarifanan cu nan tin actualmente. No cu lo baha e tarifanan 
despues di seis luna automaticamente. Esey no t’e caso! 


Tabatin varios corespondencia entre NV ELMAR y 
Departamento di Asunto Economico y Minister Geoffrey 
Wever, unda cu entre otro, tin un diferencia di opinion riba 
e termino di seis luna aki. E ultimo corespondencia fo’i 
Minister Geoffrey Wever, fecha 28 di maart 2023, ta indica 
cu NV ELMAR tin te cu diabierna merdia 12:00 pm, pa traha 
riba un proposicion bon balansa pa ahusta e tarifanan. 


Esaki ta un tarea bastante dificil, pa motibo cu ELMAR ta 
depende di e prijs di benta di coriente di WEB. Durante 
diferente reunion ultimo na Utilities Aruba, p’e ultimo dos 
lunanan, na diferente ocasion a discuti e tema aki hunto cu 
Minister Glenbert Croes y WEB pa mira ki opcion tin pa baha 
coriente. 


Di parti di ELMAR tambe a informa WEB riba e situacion aki, 
unda cu mester a haya mas claridad mas pronto posibel, 
teniendo cuenta cu e carta di Minister Geoffrey Wever. 
Mester ta poni na altura mas pronto cu ta posibel kico lo bay 
pasa cu e prijs di coriente. Robert Croes di WEB a informa 
gerencia di ELMAR cu nan ta bezig ainda n’e momento aki 
y cu ELMAR por spera algun informacion mas di kico lo bay 
pasa cu e tarifa. 


A palabra un periodo minimo y no maximo di 6 luna 


WEB mester baha tarifa pa 
ELMAR tambe por baha su tarifa 

F 
or di simannan prome, Hesus yiu di 
Dios a informa su discipulonan, cu 
e lo wordo aresta, enhuicia y condena 
na morto na Jerusalem pero apesar cu 
varios di discipulo, a roga na Dje pa no 
bay pero den forma enfatico Hesus a 
mustra cu esey ta e caminda cu su Dios 
Tata a pone pa e sigui. 


Riba un diadomingo den oranan di 
mainta, Hesus sinta riba lomba di 
un burico, a cuminsa yega cerca di e 
ciudad di Jerusalem caminda ciudada- 
nonan di e ciudad aki, for di momento 
cu e noticia a plama cu Hesus ta na 
caminda, nan a bandona nan cas pa 
ricibi nan Profeta. 
Cu gritonan di Hosana, dado momento 
ciudadanonan a cuminsa ranca takinan 
di palmitanan pa uza esakinan pa ricibi 
e Homber di milager, esun cu a duna 
bista na ciego, esun cu a pone esunnan 
lam cana y esun cu a lanta Lazarus for 
di morto. 
Manera un gran rey Hesus a ser ricibi, 
caminda su pueblo a ricibi e yiu di Dios 
cu gran hubilo, sperando cu e lo trece 
nan salbacion, nan trankilidad for di 
un regimen di Romanonan cu tabata 
gobernando e ciudad. 


Yiu di Dios a ser ricibi na grandi, a 
percura pa inkietud den seno di religio- 
sonan grandi di Jerusalem, kendenan 
tabata predica palabra di Dios pero en 
realidad nunca a compronde of kere 
den e palabranan aki. 
Diadomingo di rama a bira e yegada 
triunfante di Hesus, e yiu di Dios cerca 
su pueblo pero na mes momento el a 
proclama pa semper, e inicio di Semana 
Santa, cu lo bira un di esunnan mas 


memorabel den bida di tur Cristian. 


Religiosonan a cuestiona Hesus formal- 
mente, insistiendo cu e ta un impostor, 
un profeta falso y despues cu Hudas a 
traiciona Hesus cu e religioso Zerah cu 
mesun siman, lo percura pa soldaatnan 
Romano, detene y cuestiona nos Yiu di 
Dios. 
El a ser hiba dilanti di Pontius Pilatus pa 
esaki dicidi riba su suerte ya cu ningun 
momento a haya algo di un crimen 
contra di Hesus y e oficial halto Roman 
di e ciudad di Jerusalem, tampoco a 
haya algo malo pa condena e Yiu di 
Dios. 


Mirando cu e mester a cumpli cu e insis- 


tencia di Zerah, a dicidi di laga publico 
presenta dicidi entre Hesus, Yiu di Dios 
y un ladron y rebelde Barabas, caminda 
na final di cuenta siguidonan di Barabas 
a grita mas duro cu tur hende. 
Pues un Siman Santo caminda tur cu 
ta creyente, por sinta un rato y refleha 
riba tur loke a sosode den e ultimo 
dianan di Hesus riba mundo, kico El a 
pasa aden, kico El a haci y kico a bira 
Su suerte na final di e Siman Santo aki. 


Hesus a wordo ricibi cu e grito di 
Hosana y miles di aña despues, ainda 
creyentenan di su palabranan, ta sigui 
uza e grito aki na momento di comu- 
nica cu e Yiu di Dios, uzando mesun 
palabra, “Hosana” na Señor! 


Diadomingo di rama a bira decisivo den bida di Hesus 

U 
n video cu e compania ELMAR a saca como reaccion 
riba e demanda di Minister Geoffrey Wever pa bini cu 
proposicion pa baha prijs di coriente, ta duna un splicacion 
pakico no por tuma un decision lihe riba e asunto. 
Ta bon pa informa tambe cu si ELMAR mester a sigui cu 
instruccion di Minister Geoffrey Wever, lo por tabatin conse- 
cuencia financiero hopi grave pa ELMAR. E proceso di baha 
e prijs no ta algo facil y no por sosode di un dia pa otro 
tampoco. Tampoco di parti di ELMAR solamente. Ta algo cu 
tin cu haci hunto cu WEB. E modelo di negoshi di ELMAR ta 
basa riba un net profit di 8 pa 10 miyon florin pa aña. 


Hopi ta puntra pakico e cifranan aki. Esaki ta pa por garantisa 
continuacion di operacion di ELMAR, unda mester mantene 
e grid optimal, cu ta hopi importante. Mester cumpli cu e 
demanda y cu expansion di e grid. Tambe mester mantene 
e edificionan, cu ta tres edificio grandi. Tin shete substa- 
cion y 540 edificio rond Aruba cu t’e transformatorhuizen, 
cu tambe mester mantene. 


Kico ta pasa si WEB no por baha su tarifanan? Si WEB no 
haci esaki, esta baha e tarifanan y ELMAR si mester baha e 
tarifanan y absorba e gastonan aki, lo tin consecuencia hopi 
severo p’e compania. Ta bon pa informa tambe cu gran parti 


di benta di coriente ta bay bek pa WEB. Den e caso aki 80% 
di e benta ta bay bek pa WEB. Esta 100% cu bende, 80% ta 
bay bek pa WEB. ELMAR ta keda cu un margen di 20%. 
Si por mira tambe e desaroyo di ultimo cinco aña, por mira 
cu ELMAR ta mantene su gastonan y ta maneha nan debida- 
mente y eficientemente, pa por mantene un return on invest- 
ment di mas of menos 5%. 


Tin otro factornan cu ta hunga un rol importante cu tin di 
tene cuenta cu ne ora cu ta evalua pa baha prijs di cori- 
ente. E “consorsium loan” ta un otro aspecto, cu ta uno hopi 
importante. Tanto ELMAR, WEB y Utilities tin cu tene cuenta 
cu ne, pa motibo cu tin condicion mara n’e fiansa grandi 
aki. Mester cumpli tambe cu tur rekisito cu a firma p’e na 
november 2019. Na momento cu e grupo aki no cumpli cu 
cierto rekisito, mester pidi un waiver, unda cu tambe mester 
haya aprobacion di e lendernan. Pues no por bay asina- 
asina pa haci cambio pa baha e tarifanan hopi lihe. 


Manera menciona anteriormente, tin varios otro aspecto cu 
mester evalua pa tuma cierto decisionnan. No ta na ELMAR 
so pa tuma e decisionnan aki pa baha coriente, pero e rebaho 
mester bin fo’i WEB p’asina por pasa esaki door p’e clien- 
tenan. 


D 
epartamento di Aduana ta informa cu su ofi- 
cinanan ta cera riba Diabierna Santo, 7 di 
april y di dos dia di Pasco di Resureccion, esta 
dialuna 10 di april 2023. 


Tur servicio pa cliente y publico en general lo 
reanuda riba diamars 11 di april desde 7.30 ‘or 
di mainta. 


Departamento di Aduana ta haci un suplica na 
tur su clientenan pa pidi servicio na tempo pa 
preveni tardansa. Nos ta spera di por a informa 
debidamente y ta desea comunidad di Aruba un 
feliz siman santo y Pasco Grandi. 


No ta den man di ELMAR so pa 
dicidi di baha prijs di coriente 


Departamento di Aduana ta cera riba Diabierna 
Santo y di dos dia di Pasco di Resureccion 

P 
rome Minister Evelyn Wever-Croes diahuebs atardi 30 di maart tabata 
den Parlamento pa duna informacion riba kico en realidad ta e onder- 
linge regeling. Esaki ta e acuerdo cu lo bin na luga di e ley di COHO cu otro 
siman definitivamente lo wordo bari di mesa. E onderlinge regeling ta bin 
na su luga y tur 4 pais ta bay di acuerdo cu esaki. 


Prome Minister a indica cu no ta posibel pa duna Parlamento e textonan di 
e ley pasobra esaki ta un palabracion riba peticion di Hulanda y por wordo 
comparti ora cu keda cla cu e acuerdo. E no ta necesario tampoco mirando 
cu un “onderlinge regeling” ta un acuerdo entre gobierno y gobierno, e no 
ta un ley sino un acuerdo. Unabes cu esaki wordo conclui, lo por comparti 
cu demas stakeholder, den e caso aki Parlamento. Importante si ta, Prome 
Minister a enfatisa, pa mantene Parlamento informa di e cambionan cu tin 
den e acuerdo aki. “Nos tawata den Parlamento na final di januari, despues 


Premier Wever-Croes ta 
informa parlamento tocante 
e “onderlinge regeling” 


di e bishita na Sint Maarten na unda a yega na 
un acuerdo riba puntonan principal y awe nos 
a bolbe Parlamento pa duna un update y spli- 
cacion”, Prome Minister a remarca. 


Prome Minister a duna di conoce cu Parlamento 
a haya informacion awor den liñanan grandi 
y otro siman diamars ora e acuerdonan 
wordo firma, e ta wordo manda tambe pa e 
Parlamentarionan y si tin necesidad, lo por ta 
bek den Parlamento pa duna mas informacion. 


“Importante ta cu nos ta cerando un capitulo 
di casi tres aña. Di momento cu na juni 2020, 
e pakete aki cu tabata yama CHE a bin riba 
mesa, pa despues e bira COHO y awor ‘onder- 
linge regeling’. Nos ta casi cla, na unda por 
mira bek atras riba un periodo cu tabata dificil 
pero cu un areglo awor cu nos tur por haya nos 
mes den dje. Tur 4 pais ta di acuerdo cu n’e. 
E ‘onderlinge regeling’ aki ta respeta e auto- 
nomia di Parlamento. Acuerdonan entre gobi- 
erno ta mas flexibel y Parlamento no ta wordo 
mara den esey. Esaki ta e mensahe cu nos a 
bin trece awe pa Parlamento”, Prome Minister 
Evelyn Wever-Croes a duna di conoce. 


Prome Minister ta gradici Parlamento pa e 
atencion cu nan tin pa semper tin oido y 
semper ta habri pa ricibi Gobierno pa duna 
informacion y pa scucha di Parlamento kico ta 
biba den nan cu ta importante y cu por yuda 
den e negociacionnan. 

R 
elaciona cu e temporada di campamento ta inicia diado- 
mingo awor dia 2 di April. Altocomisario di Polis drs. Ra- 
mon ARNHEM ta conseha nos comunidad pa mantene na e 
reglanan y condicionnan stipula pero tambe pa tene precau- 
cion pa e temporada aki cu biento fuerte y lama cu por bira 
bruto. Siguridad di cada ciudadano ta e prioridad di Cuerpo 
Policial Aruba. 


Pa 12:00 di merdia, diadomingo awor dia 2 april 2023 por 
cuminsa campa. Kiermen riba e fecha y ora stipula ta permiti 
pa pone trailernan y tentnan riba nos beachnan. Tur obheto 
cu wordo poni prome cu e fecha y orario stipula lo wordo 
kita pa polis. E ultimo dia di campa lo ta dia 16 april 2023. 
Despues di campamento tur obheto mester wordo kita for di 
beachnan. 


Si esaki NO sosode polis lo kita esakinan riba gasto di e 
campado. Un yamada ta bay na un y tur pa mantene nos 
beachnan limpi. Deposita tur desperdicio den bari di sushi 
of den saconan di plastic, comporta nos mes y pasa un bon 
temporada di campamento sin ningun problema. 


Extra condicion a wordo añadi na e permiso. 
Tene cuenta cu e siguiente condicion cu nos ta splica aki 
bao: 
1. Ariba e santo blanco di e beachnan bao ningun circun- 
stancia ta wordo permiti pa haci B.B.Q., na otro parti sola- 
mente por haci B.B.Q. cu B.B.Q. pit di gas. 
2. Tent y trailernan cu ta wordo uza pa campa mester ta den 
bon condicion. Nan mester wordo poni a lo menos 10 meter 
di e orilla di lama y nan mester wordo poni por lo menos 5 
meter for di e caminda publico. No cumpli cu e regla aki, 
polis lo kita nan. 
3. Bao ningun forma ta wordo permiti pa reserva tereno pa 
campamento. 
4. Tent, trailer y otro obhetonan cu ta wordo uza pa campa 
no por wordo poni riba otro luganan cu ta e luganan cu 
ta destina pa esakinan y cual luganan a wordo destina pa 
Gobierno. 
5. Den e tentnan/trailernan mester tin suficiente recursonan 
pa loke ta trata dunamento di prome auxilio. (E.H.B.O.) 


6. Ta prohibi pa pone na tent/trailer, obhetonan of plachinan 
cu no ta cuadra cu moralidad. 
7. E campamento mester sosode conforme e condicionnan 
bao di cual e permiso a wordo otorga. 
8. Ta prohibi pa core cu vehiculonan di motor, bicicleta, cabay 
y garoshi riba nos beachnan y principalmente na luganan 


caminda ta destina pa publico. 
9. Ta prohibi di pega candela riba nos beachnan. 
10. Ta prohibi di bende cuminda, softdrinks, mixdrinks, of 
cualkier otro tipo di articulo ariba beach sin permiso. 
11. Musica por wordo toca solamente for di den e trailer of 
tent den siman te 10:00 p.m y den weekend te cu mey anochi 
di tal manera cu otro campadonan no ta wordo molestia. E 
uzo di sound system/amplifier etc. ta wordo permiti sola- 
mente si otro campadonan no ta sinti molester di esakinan. 
12. Ta prohibi pa kap mata, sin permiso. 
13. Ta prohibi pa core cu boto y pa ankra esaki den e zwem- 
zone tambe ta prohibi pa mara boto na boeinan cu ta destina 
pa scheepvaart. 
14. Ta prohibi e uzo di pallet y carton riba beach. No cumpli 
cu e regla aki polis kita esakinan. 
15. Ta prohibi pa uza e beach of e palo di coconan como 
toilet. 
16. Ta prohibi pa tin cabay y cacho riba beach. 
17. Ta prohibi pa e campadonan uza e hutnan pa nan campa, 
nan ta wordo laga liber pa e personanan cu ta bin pasa dia. 
18.Bao ningun circunstancia mag di susha e beachnan. 
Boternan kibra of splinter di glasnan no mag di wordo laga 
atras riba beach, ni tampoco pa tira esakinan den lama. 
Esaki ta conta pa desperdicio tambe. 
19. E permiso no mag di wordo pasa pa otro persona. 
20. E poseedo di e permiso mester tin esaki den su tent/ 
trailer na un caminda visibel pa polis. 
21. E poseedo di e permiso mester tene cuenta cu e tin sola- 
mente derecho riba e luga di campa durante e tempo cu 
efectivamente e ta campando, prome cu esaki bo no mag di 
reserva, marca, pone cabuya etc. 
22. E poseedo di permiso ta keda responsabel pa cualkier 
daño na otronan debi na existencia di su tentnan/trailer of 
otro obheto. 
23. Indicacionnan di polis duna na interes di orden publico 
y siguridad di persona, bienes y basa riba moralidad mester 
wordo sigui estrictamente. 
24. Ta prohibi pa uza e hutnan pa campa, nan ta keda liber 
pa e usuarionan den dia. 
25. Esun cu no actua conforme e condicionnan bao di cual 
e permiso a wordo otorga ta wordo considera di a actua sin 
permiso. E permiso e ora ey ta wordo revoca y bo por haya 
un multa. 


Un recordatorio pa tur campadonan cu e ultimo dia pa campa 
ta dia 16 april 2023 Sigui tur reglanan y sigur bo lo pasa un 
temporada dushi. Nos di Cuerpo Policial Aruba lo controla 
durante campamento na tur parti di nos isla. 


Diadomingo dia 2 april temporada ta inicia 


Polis ta cla pa temporada di campamento 

C 
ruz Cora Aruba ta invita henter comunidad pa join den dos 
dia di actividad fisico pariba di brug. Riba 8 di mei, Dia Mun- 
dial di Cruz Cora, lo tin un caminata di 5K/careda di 10K saliendo 
for di Compleho Deportivo Jara 5.30pm. E dresscode pa e dia aki 
ta e color cora, asina hunto por celebra Dia Mundial di Cruz Cora. 


Dia 9 di mei, lo dedica e caminata na nos muchanan, y ta pidi pa 
tur hende bisti algo di mucha. Aki lo Sali 5.30pm for di branch na 
Lagoweg 36 y lo caba tambe eynan cu un actividad. 


Ta invita tur grupo di deporte, tur famia y amistadnan pa join 
riba e dos dianan aki. Por inscribi na Lagoweg 36 y tambe na 
Pedro Gallegostraat 14, branch na Dakota. Pa mas informacion 
por yama tel. 5884004 


Riba potret: Minerva Huizinga (Coordinador San Nicolas Branch, 


Kevin Maduro (prome registracion pa Joy Walk/Run), Nikol Parra (boluntario) 


D 
iahuebs den oranan di atardi  na e 
crusada dilanti Citgo Oranjestad, e 
crusada di Caya Betico Croes cu Van 
Leeuwenhoekstraat y Adriaan Lacle 
Boulevard, a sosode un boksmen- 
to, pa motibo di falta di dunamento 
di preferencia. Mesora a pidi pa pres- 
encia di polis mirando cu un di chauf- 
feurnan no tabata tin un rijbewijs den 
su poder. 


Na e sitio a bin compronde cu e Toyota 
Belta shinishi no a duna preferencia na 
e Mitsubishi Lancer cu tabata biniendo 
for di Adriaan Lacle Boulevard y bira 
su dilanti. E Toyota a bay dal contra 
un di e tubonan di e luznan di trafico, 
ambos auto a haya daño material y un 
persona a keda herida. Polis di trafico 
a bin atende cu e boksmento aki 
mirando cu un chauffeur no tabata tin 
rijbewijs y tabata tin un hende leve- 
mente herida. 


Accidente pa falta di dunamento di preferencia 
na e crusada dilanti Citgo Oranjestad 


Joy Walk/Run riba dia 
mundial di cruz cora 

R 
ecientemente a tuma luga na 
Compleho Deportivo Frans Figa- 
roa e Campeonato “ABC – Open Ka- 
rate Championship 2023” di Aruba 
Karate Bond (AKB) den colaboracion 
cu Aruba Sport Unie (ASU), Stichting 
Sportsubsidie Aruba (SSA) , Comite 
Olimpico Arubano (COA) y Lotto Pa 
Deporte. 
E mainta a ranca sali cu’n desfile di e 
paisnan cu tabata presente; scolnan 
di karate di Aruba, Boneiro, Corsow y 
Suriname. E campeonato a conta cu 
mas di 130 karateka participando den 
diferente categoria. 


E competencianan di “kata” (tecnica 
di karate) y “kumite” (pelea of brin- 
gamento) tabata fuerte entre e 
paisnan presente. Por a sinti e alegria 
y emocion di e publico presente na 
Compleho Deportivo Frans Figaroa. 
Otro categoria cu a causa hopi furor 
tabata esun di “Kumite Open Senior”. 


Tur pais a cay den premiacion y a bay 
cas cu medaya di tanto “kata” como 
“kumite”. Aruba a gana 81 medaya, 
Corsow a gana 31 medaya, Boneiro a 
gana 9 medaya y Suriname a gana 4 
medaya. AKB ta contento cu tur “dojo” 
(scol di karate) miembro y no miembro 
cu a participa, igualmente tur coach y 
referee local y internacional cu a yuda 
engrandece e campeonato. 


Durante e “ABC – Open Karate 
Championship 
2023” 
a 
keda 
demostra cu karate ta bibo na Aruba 
y cerca e islanan ruman. Y cu dedica- 
cion y disciplina ta duna su fruto na 
final di dia. Un danki ta bay special- 
mente na tur mayor cu ta hiba nan 
yiunan training y ta apoya nan yiu den 
e bunita deporte di karate. Palabra di 
pabien na tur “sensei”, coach, scol 
di karate y karatekanan di Aruba, 
Boneiro, Corsou y Suriname. 


Aruba Karate Bond 


Exitoso ABC – Open Karate Championship 2023 


Diasabra, 1 April 2023 
AWEMainta 
COMUNIDAD 
11 


G 
arage Cordia Aruba no ta un partner descono- 
ci na Aruba. Nan ta popular pa e marca di au- 
tonan Toyota, Lexus y Hino. Fun Miles ta conten- 
to cu e partership aki paso awor Aruba tin un car 
dealer den programa caminda miembro nan por 
spaar y gasta puntonan pa un auto di calidad halto. 
E montante pa cual un miembro ta ricibi Fun Miles 
ta varia pa e modelo cu e cumpra. Tambe Garage 
Cordia Aruba ta duna punto ora miembro service 
nan auto. Pa kada AWG 2,50 cu un miembro paga e 
ta ricibi 1 punto. 


Entrante dia 1 di april, por cuminsa spaar y paga 
cu Fun Miles na Garage Cordia Aruba. Pa celebra 
e union aki di Garage Cordia y Fun Miles lo tin un 
promocion extra cu lo dura 1 luna largo. Bishita 
Garage Cordia den luna di April y ricibi dobbel Fun 
Miles riba bo service. 
Tambe den luna di april Garage Cordia Aruba lo 
rifa 5000 Fun Miles bou di su clientenan cu a haci 
compra di un auto nobo, service of parts di auto. 
Si bo ta pensando pa cumpra un auto esaki ta bo 
momento pa asina bo acumula hopi punto. 


Garage Cordia un partner realmente fun! 
Clientenan di Garage Cordia Aruba, join e programa 
di recompensa mas grandi den Caribe. Aparte cu 
bo ta ricibi un servicio termendo di e trahadonan, 
awor bo ta ricibi hopi Fun Miles ora bo service bo 
auto of cumpra un auto nobo .Si bo no ta miembro 
ahinda, bo por bira miembro pa solamente AWG 5,-. 
Carchi di Fun Miles ta obtenibel na Garage Cordia 
Aruba tambe. 
Pa informacion tocante nan modelo nan por por 
bishita https://www.toyotaaruba.com of facebook 
https://www.facebook.comtoyotaaurbaofficial 


Tocante Fun Miles 
Miembronan di Fun Miles ta disfruta continua- 
mente di promocion, campaña y eventonan espec- 
tacular. No perde e ‘fun’ sigui nos riba social media, 
funmiles.net/aruba of download e App gratis di Fun 
Miles. 


Mas informacion tocante Fun Miles? 
Tuma contacto cu e departamento di servicio na 
cliente via number 588 9947, bishita funmiles. 
net, 
facebook.com/funmiles 
of 
Whatsapp 
+2975889947. 


Awor bo por spaar y paga cu Fun Miles na Garage Cordia! 


Garage Cordia Aruba e partner nobo di Fun Miles 

D 
urante su bishita na Spaña, Minister Glenbert Croes y su 
delegacion a reuni cu ehecutivonan di e cadena hotele- 
ro, Iberostar. Manera ta conoci, Iberostar ta un di e motor- 
nan turistico di e isla Spaño Mallorca. Hunto nan a transfor- 
ma y desaroya e isla den un ‘Green Hydrogen Island’. Miran- 
do e vision di gobierno di Aruba pa transforma Aruba tambe 
den un “Green Hydrogen Island”, Minister Glenbert Croes a 
bishita e cadena aki, pa riba su mes experencia, con e infra- 
structura di e isla aki a desaroya, cu a bira e prome isla cu 
ta funciona a base di energia limpi, cu ta hidrogeno. 


E delegacion di Aruba a wordo ricibi pa Sra Gloria Fluxà, 
cu ta e vice-presidente y directora di sostenibilidad di e 
cadena hotelero aki. Durante nan bishita, e delegacion a 
ricibi un presentacion, riba e proceso di transformacion di 
nan hotelnan y riba e futuro di Iberostar na Aruba. 
Sra Gloria Fluxà a expresa di ta hopi contento cu e bishita 
di Minister Croes na Iberostar, y su interes pa scucha di e 
proceso di transformacion pa energia limpi. Iberostar ta un 
compania familiar cu ta compromete pa ofrece servicionan 


di calidad y sostenibel. 


Sostenibilidad ta integra caba den e plannan strategico y 
ta wordo ehecuta den tur hotel di e cadena aki. Segun sra 
Fluxà, ta importante pa e modelo turistico aki, ta un inspira- 
cion pa e futuro generacion pa sigui cuida e medio ambiente. 
Tambe, ta di aprecia di mira con Aruba como isla turistico ta 
enfocando riba e tema di sostenibilidad ofreciendo asina un 
experiencia unico y diferente na su bishitantenan 


“Di prome momento cu nos a bishita Aruba, nos a enamora 
di e isla. Nos tabata convenci y ilusiona di por bin cu un 
proyecto riba Aruba, y awe nos ta contento cu esaki awor ta 
un realidad. E ta nos compromiso pa traha man den man cu 
e comunidad di Aruba, teniendo na cuenta e necesidad di e 
isla. Como invitado, nos lo purba na adapta lo miho posibel 
pa asina por duna balor y aporta na e sector turistico.” Sra 
Fluxà a expresa. 


Den cuadro di e “Aruba Hydrogen Valley”: 


Minister Croes a bishita e 
cadena hotelero Iberostar 


Pa experencia e transformacion di e 


cadena hotelero aki, pa energia limpi 


D 
iahuebs anochi SETAR a organisa su Business Event 
2023 na Hilton Aruba Caribbean Resort & Casino. E di 17 
edicion di e Business Event tabata tin como topico “Build- 
ing courage to wade into the neverending waves of change”. 
E orador invita tabata Sr. Gregg Brown, kende ta un in-de- 
mand orador global, autor y consehero riba e topico cu di 
“Change” y “The Future of Work”. 


Director di SETAR, Sr. Roland Croes, a habri e anochi y a 
comparti durante su discurso e efectonan cu e pandemia 
di COVID-19 tabata tin riba nos isla y con SETAR como 
compania esencial a sa di responde na e varios retonan cu 
a surgi den e ultimo tres añanan, pero tambe e oportuni- 
dadnan nobo cu esaki a trece cune. 
Sr. Croes a comparti cu SETAR a enfoca riba 5 pilar importante 
pa por a nabega durante e periodo di incertidumbre, entre 
otro: Mantene nos clientenan conecta, Cash Management 
door haci inversionnan necesario, aumenta Eficiencia door 
di digitalisacion y mantene costonan operacional abou, 


Mantene mas trahado posibel na trabou y Corporate Social 
Responsibility p.e. donacion di tablets y prepaid cards pa 
data pa lesnan online y desaroya e Aruba Health App. 
Na final, Sr. Croes a comparti algun highlights di Fiber y IPTV 
te cu 2022 y e metanan cu SETAR tin pa cu Fiber y IPTV pa 
final di 2023, p’asina mas cliente por experiencia lo ultimo 
den tecnologia di television y miho speed y conexion stabil 
na cas of negoshi. 
Na su turno, e orador invita Sr. Gregg Brown a duna un 
presentacion interactivo cu humor riba e topico di cambio, 
unda cu el a indica cu nos tur ta “change ready”. Hopi biaha 
nos ta bisa cu nos no ta ful cla pa cambio, pero e pandemia 
di COVID-19 a mustra nos cu nos ta y cu nos por adapta 
lihe na cambio, uzando asina e ehempel di traha for di cas. 
Tambe Sr. Brown a elabora riba e topico di “The Future of 
Work” y e importancia di adopta tecnologia. Ademas, el a 
comparti algun ehempel di e top 10 vacaturanan cu ta existe 
awendia cu no tabata existi prome cu e pandemia. 


Na final di e anochi, e invitadonan a sigui pa un recepcion 
unda por a network y intercambia di idea riba e topico di 
“Change” y “The Future of Work” presenta durante e evento. 


SETAR su Business Event e aña 
aki cu enfoke riba “Change” 

E 
siman aki Minister Maduro tabata tin e placer di por rici- 
bi na Bestuurskantoor e ganadonan di e Competencia 
Escolar relaciona cu celebracion di Dia di Himno y Bandera 
2023. E mandatario a felicita tur ganado y a gradici nan pa 
nan participacion. Igualmente a expresa danki na tur scol y 
maestronan, como tambe na mayornan, na un y tur pa mo- 
tiva y yuda nos muchanan di scol den e competencianan aki. 


Kibra Coco Digital 
Comision Celebracion Dianan Nacional hunto cu SETAR a 
organisa un competencia di Kibra Coco Digital di cual tur 
mucha y famia por a participa y contesta pregunta. Esaki 
tabata un competencia pa scol preparatorio y basico, den 
cual e muchanan por a contesta varios pregunta tocante 
nos Himno y Bandera. E ganado a resulta Shakyen Maduro 
di Colegio San Hose cu a hunga cu su famia y a contesta 
mas pregunta corecto den menos tempo. 


Video - Kico mas bo ta gusta di Aruba 
Tur klas di scol por a graba un video y load esaki riba un QR 
Code cu a wordo crea special pa e competencia. Muchanan 
den klas cu ayudo di nan docente mester a graba un video cu 
ta mustra nan creatividad di expresa kico mas nan ta gusta 
di Aruba. Klas 5b di juffrouw Melisa Croes di St. Anna School 
a gana e competencia. Tur e muchanan di klas lo ricibi un 


dushi treat di Domino’s Pizza. 


Competencia di Pintura 
Durante e luna cultural a reparti pa mas di 12 mil mucha di 
scol preparatorio y basico, un pintura di cual e muchanan 
mester a pinta uzando nan creatividad pa expresa kico mas 
nan ta gusta di Aruba. Comision di Maestro a percura pa 
evalua e pinturanan ricibi y na final a scoge e 4 pintura 
cu mas a resalta den categoria di Scol Preparatorio y pa 
Scolnan Basico onderbouw, middenbouw y bovenbouw. E 
ganadonan ta, Emma Palacio Betancurt di Scol Preparatorio 
Cayena Sylee Wongfat di Pastor Kranwinkel klas 1a, Juanita 
Bedoya di Maria Goretti School klas 4 y Bryson Geerman di 
Scol Basico Xander Bogaerts klas 5b. 


Gradicimento 
Na final Minister di Finansa y Cultura ta gradici tur mucha y 
scolnan cu a participa den e competencianan brinda durante 
nos luna cultural. Un danki special na tur e partnernan cu a 
yuda haci e actividadnan cultural den luna di maart exitoso. 


Danki na Ministerio di Cultura, Departamento di Cultura, 
Comision Celebracion Dianan Nacional, SETAR, UNOCA, 
Utilities Group, WEB, Elmar, APA, AAA y ATA pa e aporte na 
cultura di Aruba. 


Minister di Cultura Xiomara Maduro: 


Luna cultural ta clausura cu entrega di premio 
na ganadonan di diferente competencia escolar 
durante celebracion di Dia di Himno y Bandera 

D 
iabierna 31 di maart mainta, a tuma luga na Renaissance 
Convention Center e Celebracion Dia di Trabao Social cu e 
tema Respetando diversidad mediante accion social conhunto. 
Prome Minister Evelyn Wever-Croes y Minister Rocco Tjon a asisti 
na e celebracion aki e mainta aki na unda cu Prome Minister a en- 
trega un bunita discurso na unda cu el a gradici tur trahado so- 
cial na Aruba pa nan incansabel trabou y a enfatisa e importancia 
di trabou social. 


“Tin cu lo puntra nan mes kico ta asina special na trabao social cu 
mester dedica un dia pa su celebracion. E celebracion tin segun 
Federacion Internacional di Trahadonan Social como obhetivo pa 
destaca e logronan di e trahado social, aumenta e visibilidad di 
e servicionan social pa futuro di e sociedad y defende husticia 
social y e derechonan humano. E fecha di e celebracion aki a bira 
un punto culminante riba e kalender di e trabao social na unda 
tur trahado social na mundo ta celebra y promove e contribucion 
di e trabao na personanan individual, famianan, comunidadnan y 
sociedad en general. Y p’esey mi ta contento di ta aki. 


Trabao social ta un di e profesionnan cu ta crece mas rapido na 
nivel internacional cu cualkier otro profesion y ta haciendo esaki 
di forma significativo. Tin masha hopi motibo pakico trabao social 
ta un sector creciente. Un di e pruebanan solido ta cu e ta mustra 
resultadonan positivo ora gobiernonan en general ta inverti den 
servicionan social. Ora trahadonan social ta activo den un comu- 
nidad, sin importa si esaki ta grandi o chikito, semper e tin un 
impacto positivo cu ta resalta. E tin su efecto riba por ehempel 
reduccion di criminalidad, muchanan cu ta bay scol y tambe 
empleo. 


Trabao social ta yuda e personanan cu ta acudi pa ayudo resolve 
e problema cu nan tin den nan bida cotidiano pa asina nan por 
funciona di forma social atrobe y participa di un forma mas digno 
den nos sociedad di acuerdo cu nan posibilidadnan. 


Organisacionnan di trabao social ta colabora tambe estrecha- 
mente cu residentenan, Polis, educacion, asistencia, empresario 
y otro organisacionnan riba tereno social. 


E pregunta cu ta surgi ta kico ta hiba un persona pa dedica parti 
di su tempo y su bida na trabao social? Nos sa cu tin biaha e ta 
un trabao malagradecido pa motibo no ta haya reconocemento. 
Awe mi ta aki pa duna reconocemento. Hopi hende ta kere cu un 
trahado social tin e “silver bullet” cu ta trece solucion pa e situa- 
cion cu e persona ta den. 
Loke hopi biaha no ta wordo comprendi ta pa un trahado social 
yuda bo, abo mes mester haci algun tipo di esfuerso pa yuda bo 
mes. E trahado social por tene bo man como guia pa trece bo riba 
e bon caminda pero ta bo mes mester dal e pasonan necesario. 


E trahado social ta e persona cu hopi biaha tin e privilegio 
di ta testigo di e storia di un persona cu kisas antes nunca a 
haya e oportunidad di cont’e. E trahado social por lo general ta 
hendenan cu un curason grandi, cu un sentido di y pa humanidad 


sobresaliente. Ora un hende scoge e trabao aki e ta pasobra nan 
ta kere y ta convenci cu nan alma y cuerpo cu nan por haci un 
diferencia den bida di esnan cu ta acerca nan pa ayudo. Manera 
Oprah Winfrey a bisa: “I’ve come to believe that each of us has a 
personal calling that’s as unique as a fingerprint – and that the 
best way to succeed is to discover what you love and then find a 
way to offer it to others in the form of service, working hard, and 
also allowing the energy of the universe to lead you.” E finger- 
print di e trahado social sigur sigur ta super unico. 


E trabao social sinembargo ta encera un peliger pa e trahado 
social. Na unda nan ta pone e limite? Te con leu bo por laga bo 
trabao influencia bo bida priva? Ora bo sali di oficina atardi, e 
trabao ta keda na oficina of sin cu bo kier o realisa, bo ta hib’e 
cas? Tur esaki ta rekeri cu un trahado social, cu apesar di tin 
un curason cu por tuma hopi y por mustra hopi amor, pasion y 
compasion, ta un persona cu tin un caracter fuerte pa su propio 
bienestar y proteccion. 
Un trahado social ta un persona cu tin e habilidad di percibi loke 
otro hende no ta wak. 


Mary Kay Ash a yega di bisa: “Everyone has an invisible sign 
hanging from their neck saying, ‘Make me feel important.’ Never 
forget this message when working with people.” Abo si por lesa y 
decifra e sign aki mientras cu pa otro e ta keda desapercibi y nan 
no ni sa mes cu e t’ey. 


Un trahado social tambe tin e don di haci loke Alexander Den 
Heijer a constata: “When a flower doesn’t bloom, you fix the envi- 
ronment in which it grows, not the flower.” E trahado social sa 
con pa trata e ambiente cu e flor ta crece aden pa haci esaki 
florea manera e ta destina pa haci. 


Finalisando mi kier expresa palabranan di reconocemento y grat- 
itud na tur trahado social pa e labor fantastico cu a bin ta haci 
den bienestar di nos hendenan y consecuentemente nos comu- 
nidad. Nos tur sa cu si nos tin un comunidad sano y feliz cu un 
minimo na ups and downs, e suma total ta mas grandi cu cada 
un di su componente separa. E trahado social ta un actor cu ta 
contribui grandemente na esaki. 


Keda haci e trabao bunita aki cu boso a scoge pa haci y briya cu 
resultado cu tur hende por mira pero muy en special e person- 
anan cu boso ta touch nan alma cu boso labor. 


Discurso di Prome Minister na celebracion dia di trabao social 

E 
siman aki un biaha mas ta tumando luga e conferen- 
cia anual Seatrade Cruise Global, un conferencia enfo- 
ca riba ‘B2B’ (Business to Business), unda ta trece cumpra- 
donan y proveedonan di servicio y/of producto hunto. 


Manera ta custumber Aruba Ports Authority y Aruba Tourism 
Authority ta presente na e conferencia aki pa representa 
Aruba como destinacion, fortaleciendo lasonan y tambe 
enfocando riba oportunidadnan nobo. Tin varios compania 
di actividad y shipping na Aruba cu tambe ta presente pa 
asina reuni cu nan socionan. 


E aña aki e conferencia a cuminsa cu un iniciativa nobo unda 
cu prome cu e conferencia mes a cuminsa, socionan den 
industria por a reuni cu ehecutivonan di crucero. Esaki ta 
algo cu ya ta comun den e di dos mita di aña durante e 
conferencia di FCCA, pero a nota cu tin un necesidad pa e 
oportunidad di conecta aki mas trempan den aña. 


E reunionnan a tuma luga den un formato di “speed dating” 
y a duna oportunidad pa reafirma relacionnan existente y 
traha riba relacionnan nobo. A.T.A. y APA a reuni cu liñanan 
crucero cu ya ta familiar cu nos destino y cu otronan cu a 
expresa interes den Aruba, principalmente door di e poder 
di Aruba su “marca”. 


Den e mundo crucero e islanan ABC, ta traha hopi di cerca cu 
otro mirando cu Aruba, Boneiro y Curaçao ta den e parti sur 
di Caribe unda no tin e mesun cantidad di itinerario crucero 
ta yega, compara cu e islanan parti Norte di Caribe. Pa ta 
mas fuerte comoe ekipo e 3 islanan ta uni forsa durante di 
Seatrade y tin un ‘booth’ hunto unda ta traha conhunta- 
mente pa crea oportunidadnan cu por beneficia tur 3 isla. 


E delegacion di Aruba a reuni cu diferente socio incluyendo 
diferente liña crucero manera: American Queen Voyages, 
Sea Dream Yacht Club, Holland America Line, Oceania/NCL/ 
Regent, Ritz Carlton, Fred Olson Cruise Lines, Virgin Cruises, 
Princess Cruises. 


Un dato interesante cu a sali for di reunionnan ta cu liñanan 
di crucero mas chikito a expresa interes den Aruba y tawata 
buscando informacion entre otro di actividadnan na Aruba. 
Den mayoria caso esaki ta pa itinerarionan mas largo cu 
barconan mas nobo. Tin interes tambe pa considera Aruba pa 
“turn-arounds” mirando e disponibilidad cu tin di vuelonan. 


Pa loke ta trata e industria crucero tin oportunidad pa sigui 
stimula duracion mas largo di bishitanan den puerto, unda 
por logra cu e barco ta keda Aruba pa “overnight”, stimula 
introduccion di mas bishita durante lunanan di verano y 
introduccion di mas barco boutique/ di luho / upscale. Esaki 
hunto cu e continuacion di upgrade di e producto y oferta di 
parti di Aruba. Atencion ta hopi dirigi tambe riba kico Aruba 
por carga como destino, teniendo na cuenta bienestar di 
nos comunidad y un experiencia optimal pa nos bishitan- 
tenan crucero y di estadia mas largo (“stay-over”). 


“Nos tin hopi oportunidad pa fortalece nos industria di 
crucero, a traves di nos asociacionnan cu partners cu interes 
internacional manera FCCA (organisacion di crucero) y 
liñanan di crucero individual, pero loke ta mas impor- 
tante, cu stakeholders local manera Ministerio di Turismo, 
A.P.A., operadornan turistico, taxi, Cuerpo Policial Aruba, 
Departamento di Tranporte Publico (DTP) y tur e demas 
empresanan cu ta parti di e industria aki”, di acuerdo cu 
Ronella Croes. 


Enfocando riba recuperacion, colaboracion y oportunidadnan nobo: 


Representantenan di Aruba presente na 
conferencia ‘Seatrade Cruise Global 2023’ 

D 
epartamento di Cultura Aruba ta 
gradici e actriz, maestra y directora 
di Teatro renombra di Corsou,  sra Lau- 
ra Quast cu a bin Aruba riba su mesun 
forsa, pa brinda su tremendo aporte y su 
maraviyoso sosten brinda durante di Cel- 
ebracion di Dia Mundial di Teatro 2023 cu 
a tuma luga na Cas di Cultura Aruba, riba 
Dia Mundial di Teatro, esta 27 di maart y 
cu a forma parti protagonico den e Hom- 
enahe Postumo: “Aplauso pa Burny”, di- 
rigi exitosamente pa e maestra y directo- 
ra, sra Amy Lasten conhuntamente cu su 
elenco di actornan local. 


Laura Quast a trece riba escenario, un 
fragmento di e obra “Un anochi largo”, cu 
den bida, Burny Every (nfm), a dirigi na 
Corsou cu cuatro actriz renombra  manera 
su persona, Laura Quast, como tambe: 
Rina Penso, Greta Trapenberg y Mila Palm.  


Tabata un berdadero privilegio di por tin 
su persona hunto cu nos aki na Aruba, 
na unda nos por a disfruta di su experi- 
encia den e ramo teatral cu su excelente 
control escenico y di bos y su sobre- 
saliente actuacion representa den un 
fragmento cu ta papia pa su mes y cu 
a ser expresa cu tur tecnica di mundo, 
cu un poderoso dominio dramatico 
y di caracterisacion, cu a resalta su 
personalidad 
asombroso, 
captando 
atencion di un y tur den un presenta- 
cion digno di un gran dama di teatro.  


Di e forma aki nos ta sigui estrecha 
nos lasonan di union entre nos islanan 
ruman y entre nos artistanan talentoso 
den Caribe, cu ta carga cu pasion e arte 
teatral cu tanto magistralidad y pasion. 


Masha pabien y masha danki pa su 
contribucion y su valioso aporte signifi- 
cativo, cu ta garantisa parti di e desaroyo 
di Teatro aki na  Aruba.  


Palabranan di gratitud pa nos 
bishitantenan di Teatro di Corsou 

B 
iblioteca Nacional Aruba ta invita publico pa e charla ‘E 
derechonan di pashent’. Esaki ta tuma luga ta tuma luga 
dialuna dia 3 di april di 5or y mey pa 7or. Orador ta sr. Jay- 
burtt J. Dijkhoff. Un y tur ta bon bini. Porta ta habri 17:15 PM. 


Abo sa kico ta bo derechonan como pashent? Mayoria 
persona no sa y hopi biaha e dunadonan di cuido tampoco no 
a wordo informa kico tur e derechonan aki ta encera. Esaki 
ta hiba na un situacion peligroso. Pa e pashent, pasobra si e 
no sa, ta mescos cu e no tin derecho. Pa e dunado di cuido, 
pasobra asina e no sa kico tur e mester cumpli cu ne. E situa- 
cion aki no por keda asina. 
Pa yuda pashentnan y e dunadonan di cuido, Sr. Jayburtt J. 
Dijkhoff, PhD, a skirbi e prome buki den Reino Hulandes riba 
e topico hopi importante aki. E buki ta skirbi specialmente pa 
e pueblo di Aruba. El a wordo skirbi den un Papiamento cu 
ta facil pa compronde, cu hopi ehempel basa riba casonan 
di bida real. E ta e unico buki cu ta splica e derechonan 
general, y hopi derecho specifico cu bo no ta haya ningun 
otro caminda. 


E charla lo duna un bista general riba algun di e derechonan 
y lo subraya e hermentnan cu tur pashent mester sa, hopi 
prome cu e tin mester di cuido di salud. E charla aki lo toca 
e retonan di awendia pa tur pashent y pa e sector di salud, 
y e caminda cu nos mester tuma pa mehoracion. No sola- 
mente pa e derechonan di pashent, pero tambe pa e posicion 
di pashent y e calidad di cuido pa tur hende. E charla y e buki 
ambos ta finalisa cu e yamada pa join e movemento pa logra 
e cambio aki pa medio di synergia y derechonan colectivo, 
cual ta un concepto unico den nos Reino. 
Pashentnan, dunadonan di cuido y tur persona cu ta interesa 
den e derechonan di pashent ta bon bini pa atende e charla 
aki. E lenguahe di e presentacion lo ta na Papiamento. 
Orador 
JAYBURTT J. DIJKHOFF, PhD, ta autor y doctor den ley den e 
ramo di derecho di salud publico. E ta e experto riba e tereno di 
derecho riba calidad di cuido di salud na Aruba. Di hoben el a 
destaca den su trabou y a logra den apenas un decada pa traha 
den diferente funcion, manera hurista, inspector, consehero 
legal administrativo, y cabesante na Departamento di Salud 
Publico di Aruba. E ta fungi como mayordomo den e proyecto 
di lanta e departamento nobo “Instituto di Calidad cuido den 
salud” (Kwaliteitsinstituut gezondheidszorg). Actualmente e 
ta Presidente tambe di Fundacion SIKI (Stichting Instituut 
voor Kennis en Innovatie), caminda den su tempo liber e 
ta duna diferente curso y charla gratis pa adulto mayor y 
tambe seminario pa e comunidad di Aruba. Ademas e tin su 
programa semanal na TeleAruba titula Calidad di Cuido. 


E derechonan di pashent 

A 
ruba Lions Club den su aña leonistico 
di celebracion 75 aniversario, ta bolbe 
cu un di su bunita proyectonan despues cu 
pandemia a stroba pa un temporada, pero e 
leonnan ta bek cu e “Smile Mobile”. 


Algun luna atras nos a presencia e reintro- 
duccion di e cara nobo di “Smile Mobile”, 
awe por anuncia cu weekend di 25 y 26 di 
maart 2023, e “smile mobile” a sali na dos 
ocasion, pa e Centro di Cuido na San Nicolaas 
diasabra y despues pa Maris Stella riba diad- 
omingo. 


Den presencia di dos autoridad interna- 
cional di e organisacion di Lions, hunto cu 
miembronan di Aruba Lions Club y tambe e 
hobennan di Leo Club, e proyecto a cuminsa 
for di oranan di mainta. Den e mobile aki por 
a presencia con e dentadura di nos grand- 
inan ta pasa un proceso di limpieza y repa- 
racion den man di profesionalnan cu ayudo 
di e muchanan di Leo Club cu ta registra y 
busca esakinan. 


Durante e momento aki tambe e grandinan 
ta wordo entreteni cu musica di e miem- 
bronan di Lions y na momento di entrega di 
e dentadura nan ta ricibi esaki cu un pakete 
di pasa boca. 
Pa esnan cu ta duna e servicio di cuido, 
tambe a ricibi un pakete for di man di e Leo 
Club, como muestra di aprecio pa e bunita 
trabou cu nan ta eherce di cuida nos gran- 
dinan. 


Esaki sigur ta un bunita proyecto di Aruba 
Lions Club cu un biaha mas ta demostra nan 
pasion como boluntario pa sirbi den comun- 
idad y yuda caminda cu tin necesidad. Aruba 
Lions Club kier gradici tambe na e boluntari- 
onan “Friends of Lions” cu a yuda pa prepara 
e paketenan, tambe un danki ta bay na Price 
Smart cu tambe a contribui pa por a logra e 
paketenan cu “pasa boca”. 


Un palabra di pabien pa Aruba Lions Club y 
su Leo Club pa e proyecto aki y asina tambe 
preparando pa e weekend aki nan bishita na 
Paviljoen. 


Aruba Lions Club cu bunita proyecto pa nos grandinan 

Fortaleza Pa Famia 


E tata di mentira cual ta satanas ta hayando hopi cooperacion, pasobra cada dia e mundo ta wordo yena mas cu mentira, 
cerca rico y pober, y hopi biaha ta resulta cu hende cu ta bon studia, den un bon posicion tanto social como financiero tin 
un lenga mentiroso. 


Ken por a kere cu diabel por gaña un hende y pone rechasa su identidad sexual? 
Mentira ta un di e 7 cosnan cu Dios ta odia (Proverbionan 6:16-17). 
Dicon Dios ta odia mentira: Pasobra ora bo ta gaña un hende, bo mester ta odia e persona cu bo ta gaña. P’esey Dios ta 
tuma adulterio hopi na serio, pasobra cu mesun boca cu bo ta bisa bo ta stima, cu mesun boca bo ta traiciona. 


Den bista di Dios un persona cu ta odia su ruman ta wordo considera como un matado (1 Juan 3:15). 
Hopi hende ta habri boca grandi y ta bisa mi ta odia tal persona, awel ta bon pa pensa prome cu papia. 
Nunca laga bo emocion pone bo papia cosnan cu ta daña bo relacion cu Dios. No habri porta pa diabel den bo bida. 
Lipnan mentiroso ta un abominacion pa Señor, ma esnan cu ta trata cu fieldad ta Su delicia (Proverbionan 12:22). 


No gaña pa haya locual otro hende tin. 
No gaña pa bo keda mantene bo posicion 
No gaña mucha, pasobra Dios ta trata fuerte cu esnan cu pone mucha trompica (Mateo 18:6). 
No gaña pa kibra bida di otro hende. 
Esun cu sconde odio tin lipnan mentiroso y esun cu plama calumnia ta un bobo (Proverbionan 10:18). 
No tin victoria den gañamento pasobra ora bo keda descubri berguensa lo keda pa bo. 


Nos tin cu tene bon cuenta cu lo siguiente: 
Un hende cu no ta sirbi pa nada, un homber malbado, ta esun cu ta cana rond cu boca engañoso: 
Cu ta kinipi wowo, 
Cu ta haci seña cu pia, 
Cu ta mustra cu dede, 
Kende cu perversidad den su curason, ta planea maldad continuamente, 
Kende ta sembra desunion. 
P’esey su calamidad ta bini diripiente: instantaneamente e lo wordo kibra, y lo no tin curamento (Proverbionan 6: 12-15). 


Un testigo falso no ta keda sin castigo y esun cu ta papia mentira no ta scapa (Proverbionan 19:5). 
Dios ta bisa cu e mentiroso lo no hereda e reino di Dios (Revelacion 22:12-15). 


Mentira ta keda mentira, sea cu hende ta hacie den politica, of diariamente dilanti di Dios e ta keda mentira. Ningun hende 
tin inmunidad di papia mentira, pasobra tur mentira ta pica. Ta tristo pa un hende por huramenta pa haci un trabao serio 
y despues e ta papia mentira. 


Ta hende mester corda cu ora nan ta huramenta pa un trabao of puesto di honor ta dilanti di Dios y hende nan ta hura- 
menta, awel tene cuenta cu Dios lo pidi cuenta di tur mentira cu sali for di nan boca (Galationan 6:7+8), 


Cu mentira satanas ta destruyendo hopi hogar y hopi matrimonio. Cada persona cu ta hinca den su cabes di gaña su 
prohimo di algun of otro forma, ta comberti su mes den un complice di diabel e tata di mentira. Laga esun cu stima bida, 
y mira dianan bon. Frena su lenga di loke ta maldad y su lepnan di papia engaño. Laga e aparta su mes di maldad y haci 
bon, lage busca pas y sigui pas. 
Pasobra e wowonan di Señor ta riba e hustonan, y Su horea ta atento pa scucha nan oracion. 
Ma e cara di Señor ta contra esnan cu ta haci malo (1 Pedro 3:10-12). 


Mentira no ta agrada Dios. 
Sinceramente, Pastor Marcel Balootje 


E dolor y daño cu mentira por causa den bida di hende 


Diasabra, 1 April 2023 
20 
AWEMainta 


Diasabra 1 april: Prome diasabra di luna S.S di Misa pa 8’or di mainta na honor di nos Mama Maria. 
Pa 7.15 Comunidad 100 Rosa pa Hofie di Mama Maria ta resa Rosario na 5 idioma. 
Anochi 7’or S.S. di Misa manera custumber. 


Diadomingo 2 april diadomingo di Rama: 7.45am bendicionamento di Rama den Cas Parokial y 
ta sali den procesion sigui pa S.S. di Misa. 
10.30am S.S.di Misa na Spaño y 6or atardi S.S. di Misa manera custumber. 


Dialuna 3 april: S.S. di Misa pa 7’or anochi. 


Diamars 4 april: S.S. di Misa pa 8’or mainta cu resamento di Santo Rosario na honor 
di San Miguel Arcangel pa 7.20am. 


Diaranson 5 april: NO tin misa pa 8or mainta. 
S.S. di Misa Crismal ta wordo celebra pa 7or anochi na Pro-Catedal San Fransisco na playa. 


Diahuebs 6 april: Diahuebs Santo ta cuminsa Triduo Pascual: NO tin S.S. di misa mainta pa 8or. 
S.S. di Misa Ultimo Cena di Señor ta pa 7or anochi sigui pa Adoracion di Santisimo Sacramento. 
Despues di S.S. di Misa por busca bolo di Lamchi di Pasco na Cas Parokial. 


Pa 11.30 anochi ta cuminsa peregrinacion pa Alto Vista saliendo for di Misa Birgen di Fatima Dakota, 
acompaña pa musica, canto, reflexion y resamento di Santo Rosario. 


Lo tin bus disponibel pa trece tur peregrino bek Dakota. 


Diabierna 7 april: Bierna Santo Pasion Di Señor: 3pm Sirbishi cu Liturgia di Pasion y Morto di Señor. 
Veneracion di Cruz y Santa Comunion. 5or ta cuminsa Nobena di Divino Misericordia. 


Diasabra 8 april: Vigilia di Pasco Diasabra di Aleluya: 8or mainta bendicionamento di bolo di Lamchi di Pasco. 
6’or atardi Nobena Dibino Misericordia. Pa 8’or anochi Bendicion di Candela Nobo, Procesion di Bela di Pasco, 
Proclamacion di Pasco y Renobacion di Promesa di Bautismo. 


Diadomingo 9 april: Pasco di Resureccion: 8am S.S. di Misa Solem Di Resureccion. 
10.30am S.S. di Misa Solem na Spaño. 
5or atardi Nobena Divino Misericordia sigui pa 6’or S.S. di Misa Solem. 


Dialuna 10 april: Di dos dia di Pasco di Resureccion: S.S. di Misa ta pa 9’or di mainta. 
Prome cu S.S. di Misa tin bendicionamento di awa na Cas Parokial. 
NO tin misa anochi 7or. 
Nobena divino misericordia ta pa 6or atardi durante henter siman. 


Diadomingo 16 di april: Celebracion y S.S. di misa Solem di Divino misericordia ta pa 6or di atardi. 


Nota: 
45 minuut prome cu tur S.S. di Misa tin resamento di Santo Rosario y 
mey ora prome cu tur S.S. di Misa tin oportunidad pa un Confesion Sacramental. 


Programa Siman Santo y Pasco di Resureccion 
di Parokia Birgen di Fatima na Dakota 

“Oh Divino Niño cu no 
ta desampara ningun hende. 
Cu un ternura grandi Bo ta guia 
nos pa yega na cas 
di nos Tata pa asina nos por 
gosa hunto den Su gloria.” 


Nos ta anuncia fayecimento di: 


Regina Filomena 
Tromp 
Miho conosi como 
“Chichi, Tanta Chichi of Ninina” 
*17 april 1951 - †28 Maart 2023 


Na nomber di su: 
Unico yiu stima: 
Rachelle Tromp y Igmar Lumenier 


Nieta nan y nieto stima: 
Griachelka, Giandra, Gilliandra y Rygell 
Martinus 


Tata: †Ignacio Tromp 
Mama: † Maria Tromp-Semeleer 


Rumannan: 
Dominico y Yvonne Tromp-Frans y yiunan 
Alberta Tromp 
Eduardo y Fortunata Tromp-Figaroa y yiunan 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den Felis Memoria. 


Ex coleganan di Landsradio y Setar y tambe 
bon bisiñanan band’i cas. 


Comernan: 
Truus Koolman y famia 
Celina Croes-Tromp y famia 


Ihanan: Joceline Croes y demas ihanan. 


Bon amiganan: Agy Thiel y famia, Catrientje 
Wolff y famia na St. Maarten 


Sobrino(a)nan, sobre sobrino(a)nan, swa 
y cuña nan, primo(a)nan, amigo(a)nan y 
demas famia: Tromp, Semeleer, Martinus, 
Frans, Lopez, Jones, Britten, Tamayo, Figaroa, 
Croes, Thijsen, Guzman, Kniest, Lumenier, Ruiz, 
Adamus, Delgado, Brete, Koolman, Thiel, 
Wolff, Roza, Farro, Gomes, Frank. 


Un gradicimento na tur e zuster y broeder nan 
di Hospital Gebouw A, Afdeling 4. 
Ta invita pa e acto di entiero cu lo tuma lugar 
dia 1 april 2023 na Aurora Funeral Home di 9or 
pa 11or di mainta y despues sigui pa Santana 
Catolico na Noord. 


Enbez di manda Flor/Krans por hasi donacion 
pa Wilhelmina Kankerfonds Aruba. Lo tin un 
box disponibel na Aurora Funeral Home. 


Famia ta pidi disculpa si den nos momento di 
tristeza nos por a lubida un famia of conoci. 


Disculpa nos cu nos no por ricibi bishita di 
condolencia na cas ni prome ni despues di 
entiero. 


Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 
Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña 
forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia 
fayecimento inespera di mi esposo, tata y ruman 
stima: 


Eric Anthony 
van der Biezen 
* 28-7-1962 - † 28-3-2023 


Na nomber di su: 
Esposa stima: Sica van der Biezen-Simileer 
Yiunan stima: Eldrick “Ekkie” van der Biezen y 
Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van 
der Biezen-Donata 
Suegro y suegra: †Pablo “Shon pa” y †Francisca 
“Kita” Simileer-Ruiz 


Rumannan: 
Albino y Helena van der Biezen- Semeleer 
Diana van der Biezen 
Thomas Van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: 
Milouschka, Anouska, Bianca, Aímee, Jairo, 
Sibelly, Akili, Eugeen, Aäron, Melania, Aurelio, 
Melissa, Arnold, Sorayda, Raymund, Vianney, 
Randy, Ginho, Xavier, Rugino, Anita, Omaira, 
Francis y Tanisha. 


Sua y cuñanan: Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- 
y conocirnan, bisiñanan, coleganan di S.V.O.A/ 
Colegio Arubano, miembro nan di Thrill Walkers y 
Get fit. 


Famia: van der Biezen, Simileer, Donata, Ruiz, 
Semeleer, Schlikker, van Heyningen, Villarreal, 
Kock, Rooze, Plaat y demas famia. 


Ta invita pa asisti na e anochi di condolencia 
cual lo tuma lugar dialuna 3 di april 2023, di 7or 
pm pa 9or pm na Aurora Funeral Home. 
Acto di entiero lo tuma lugar diamars 4 di april 
2023, di 2or pm pa 4or pm na Parokia Santa 
Filomena, despues lo sali pa Santana catolico 
Pastoor Kraanwinkel na Paradera. 


Na lugar di flor of krans un donacion pa “Aruba 
Heart Foundation” lo ta altamente aprecia. Lo tin 
un box disponibel pa e bunita gesto aki. 
Nos ta lamenta cu despues di entiero nos no por 
ricibi bishita di condolencia na cas. 


Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, nos ta participa 
fayecimento di nos ser stima: 
Sra. vda. Iginia R. van 
der Weide-de Windt 
Mihor conoci como “Ina” 
*27-07-1936 - †31-03-2023 


Acto di despedida lo wordo anuncia despues 


